กระทู้ถามที่ ๐๕๔ ร.

เรื่อง ปัญหาน้ำกัดเซาะแนวตลิ่งริมแม่น้ำขาน ตำบลบ้านแม่ อำเภอสันปาตอง จังหวัดเชียงใหม่
กราบเรียน ประธานสภาผู้แทนราษฎร

ข้าพเจ้าขอตั้งกระทู้ถาม ตามรัฐมนตรีว่าการกระทรวงมหาดไทย ดังต่อไปนี้

ด้วยพื้นที่หมู่ที่ ๒ ตำบลบ้านแม่ อำเภอสันปาตอง จังหวัดเชียงใหม่ มีภูมิประเทศติดกับ
ริมแม่น้ำขาน ซึ่งเป็นแม่น้ำที่ไหลมาจากอำเภอสะเมิง ในช่วงเดือนตุลาคม พ.ศ. ๒๕๖๕ เกิดเหตุอุทกภัย
ในบริเวณพื้นที่จังหวัดเชียงใหม่ และด้วยลักษณะของแม่น้ำขนที่เป็นน้ำป่าไหลตามแนวลำน้ำธรรมชาติ
ได้เกิดการไหลหลากของลำน้ำ ส่งผลให้เกิดการกัดเซาะแนวตลิ่งของลำน้ำในบริเวณพื้นที่หมู่ที่ ๒
ตำบลบ้านแม่ อำเภอสันปาตอง จังหวัดเชียงใหม่ (พิกัดละติจูดที่ ๑๘.๖๕๒๒๓๐๐ ลองจิจูดที่
๙๘.๘๒๔๐๖๐๐) ก่อให้เกิดความเสียหายกับแนวตลิ่งของลำน้ำแม่ข่าน โดยลำน้ำแม่ข่านได้กัดเซาะ
แนวตลิ่งจนใกล้บริเวณบ้านเรือนของประชาชน ซึ่งประชาชนได้ดำเนินการช่วยเหลือกันเอง
มีการนำทรายบรรจุกระสอบและตอกไม้ยูคามาทำเป็นผนังป้องกันตลิ่งชั่วคราวเพื่อลดการกัดเซาะของน้ำ
แม่ขนไม่ให้รุกลเข้ามาอย่างบริเวณที่อยู่อาศัย หากไม่เร่งดำเนินการก่อสร้างเขื่อนป้องกันตลิ่งริมแม่น้ำ
จะส่งผลกระทบกับประชาชนที่อาศัยในพื้นที่ดังกล่าว และอาจจะเกิดอันตรายกับที่อยู่อาศัย
ของประชาชนได้ ดังนั้น ข้าพเจ้ายึงขอเรียนถามว่า

1. กระทรวงมหาดไทย โดยกรมโยธาธิการและผังเมืองมีแนวทางจะดำเนินการก่อสร้างเขื่อน
ป้องกันตลิ่ง หากดำเนินการได้ในพื้นที่ใดเป็นลำดับแรก ขอทราบรายละเอียด
2. กระทรวงมหาดไทย โดยกรมโยธาธิการและผังเมือง จะสามารถดำเนินการสร้างเขื่อน
ป้องกันตลิ่งริมแม่น้ำบริเวณหมู่ที่ ๒ ตำบลบ้านแม่ อำเภอสันปาตอง จังหวัดเชียงใหม่ ภายใน
ปีงบประมาณ ๒๕๖๗ ได้หรือไม่ อย่างไร ขอทราบรายละเอียด

ขอให้ตอบในราชกิจจานุเบกษา

ขอแสดงความนับถืออย่างยิ่ง

ภัทรพงษ์ สีลาภัทร์
สมาชิกสภาผู้แทนราษฎร พรรคก้าวไกล
จังหวัดเชียงใหม่

คำตอบกระทู้ถามที่ ๐๕๔ ร.

ของ นายภัทรพงษ์ ลีลาภัทร์ สมาชิกสภาผู้แทนราษฎร พรรคก้าวไกล จังหวัดเชียงใหม่ เรื่อง ปัญหาน้ำขังแนวติ่มแม่น้ำข้าน ตำบลบ้านแม่ อำเภอสันป่าตอง จังหวัดเชียงใหม่

ข้าพเจ้า นายอนุทิน ชาญวีรกูล รัฐมนตรีว่าการกระทรวงมหาดไทย ขอตอบกระทู้ถามของท่านสมาชิกผู้มีเกียรติ ดังนี้

**คำถามที่ ๑** กระทรวงมหาดไทย โดยกรมโยธาธิการและผังเมืองมีแนวทางดำเนินการ ก่อสร้างเขื่อนป้องกันตลิ่ง หากดำเนินการได้ในพื้นที่ใดเป็นลำดับแรก ขอทราบรายละเอียด

**คำตอบ** กระทรวงมหาดไทย ขอเรียนว่า กรมโยธาธิการและผังเมืองมีแนวทางดำเนินการก่อสร้างเขื่อนป้องกันตลิ่งในบริเวณที่มีการกัดเซาะตลิ่งและส่งผลกระทบต่อชีวิตและทรัพย์สินของประชาชนและมีความพร้อมในการส่งมอบพื้นที่ก่อสร้าง – รับมอบหลังก่อสร้างแล้วเสร็จเป็นลำดับแรกทั้งนี้ องค์กรปกครองส่วนท้องถิ่นจะต้องดำเนินการบรรจุเข้าแผนพัฒนาท้องถิ่นและจัดทำหนังสือคำขอรับการสนับสนุนงบประมาณดำเนินการก่อสร้าง ซึ่งกรมโยธาธิการและผังเมืองจะพิจารณาดำเนินการออกแบบและบรรจุเข้าแผนงานก่อสร้างในระบบบริหารจัดการแผนงานโครงการ และฐานข้อมูลสำหรับบูรณาการแผนเพื่อการบริหารจัดการทรัพยากรน้ำของประเทศ (Thai Water Plan) เพื่อขอรับสนับสนุนงบประมาณต่อไป

**คำถามที่ ๒** กระทรวงมหาดไทย โดยกรมโยธาธิการและผังเมืองจะสามารถดำเนินการสร้างเขื่อนป้องกันตลิ่งริมแม่น้ำบริเวณหมู่ที่ ๒ ตำบลบ้านแม่ อำเภอสันป่าตอง จังหวัดเชียงใหม่ภายในปีงบประมาณ ๒๕๖๗ ได้หรือไม่ อย่างไร ขอทราบรายละเอียด

**คำตอบ** กระทรวงมหาดไทย ขอเรียนว่า กรบโยธาธิการและผังเมืองไม่สามารถดำเนินการก่อสร้างเขื่อนป้องกันตลิ่งริมแม่น้ำข้าน บริเวณหมู่ที่ ๒ ตำบลบ้านแม่ อำเภอสันป่าตอง จังหวัดเชียงใหม่ ในปีงบประมาณ ๒๕๖๗ จะเนื่องจากโครงการดังกล่าวไม่ได้บรรลุผลในแผนงานก่อสร้างในระบบบริหารจัดการแผนงานโครงการ และฐานข้อมูลสำหรับบูรณาการแผนเพื่อการบริหารจัดการทรัพยากรน้ำของประเทศไทย (Thai Water Plan)